«Եթե անձն ընդհանրապես պաշտպանության իրավունքից հրաժարվի, դուք կարող եք չընդունել հրաժարումն այն դեպքերում, երբ օրենքով պաշտպան ունենալը պարտադիր է, բայց կոնկրետ իմ և իմ պաշտպանյալի մեջ դուք իրավունք չունեք մտնել. դա ձեզ օրենքով տրված չէ: Իմ պաշտպանյալն ինձնից հրաժարված է եղել 20.12.2017 թվականին տեղի ունեցած դատական նիստին, հրաժարումը տեղի է ունեցել կամավոր կերպով, այն պաշտպանի ներկայությամբ, ով իր պաշտպանությունն էր իրականացնում, այսինքն` պաշտպանից հրաժարվելու օրենքի երկու նախապայմանն առկա էր, իսկ մնացածը, կրկնում եմ, դուք չեք որոշում: Ձեզ առանց այն էլ օրենքով շատ լիազորոթյուններ են տրված, պետք չէ, որ ինքներդ ձեզ օրենքով չնախատեսված այլ լիազորություններ ևս տաք: Ես հիմա իրավաբանորեն Սմբատ Բարսեղյանի պաշտպանը չեմ, պատրաստ եմ ներգրավվել: Եթե ինձ ներգրավում եք, մնում եմ, եթե ոչ, հայտարարում եմ, որ ես Բարսեղյանի պաշտպանը չեմ և ես գնում եմ դահլիճից»,- հայտարարեց Ալումյանը՝ ևս մեկ անգամ հստակեցնելով, որ ինքն դեռևս դեկտեմբերի 20-ից, այսինքն՝ այն օրվանից, երբ Սմբատ Բարսեղյանը հայտարարել է իրենից հրաժարվելու մասին, ինքը դադարել է լինել նրա պաշտպանը: